Yiwen wass tekker tmess di teẓgi. Iɣaṛṣiwen akken ma llan, rrwel awa yeǧǧa-k wa! Ɛeẓẓi, yeqim yessikid deg-wfarfud yekkren deg-sen.
Yuɣal iţmeslay d yiman-is, yenna-yas :
– Ah ya ssieqa! wali tura annect-agi n iɣaṛṣiwen, i limmer yal yiwen deg nneɣ a d-yeddem di temda bbwaman agi ayen i wumi yezmmar, as neddukkel i times agi, di saet n teswiein a ţexsi. Laddɣa tajlivt ina n Lfilat, zemmren a ţesexxsin s tuqemmca bbwallen!
Yeqim iruḥ di lwehmat, yuɣal yenna-yas :
– Ṛǧu tura, nekk ad xedmmeɣ ayen yellan felli, ma d nutni yal yiwen aqqaruy-is s daw tcacit-is.
Yebda yeţawi yeţara gar temda d uḥenṭṛabuz n tmess-nni. Ad yarfed tijjeɣimt di temda, a ţ-yesmir ɣef tmess-nni. Ata yaena-t-id Lfil yeţaḍṣa fell-as, yenna-yas :
– Ɛni tebda-k-id tiddarwect a Ɛeẓẓi, tenniḍ-as s cwiṭ n tqamummt-nni yenek i s-ara tesenṣeḍ aḥeǧaǧu yagi n tmess ?
– Nekk ḥṣiɣ, mačči s teqamumt agi inu, i s-ara senseɣ timess agi! Umaena, asmi ara d neqqim ar leḥsab, a nemmyuzzam, ass-nni nekk ulac win ay i d-iḥasven, neɣ a d-illum felli! ad yelli xedmmeɣ ayen iyi d yebbwi lḥal. Aɣbel fell-awen.
Ahmed Aït Bachir
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn